CELEX: 31960D0511
Language: hr
Date: 1960-05-05 00:00:00
Title: Odluka o određivanju datuma na koji Agencija za opskrbu Euratoma preuzima svoje dužnosti i o odobrenju Pravila Agencije od 5. svibnja 1960. o određivanju načina uravnoteženja ponude i potražnje za rudama, sirovinama i posebnim fisibilnim materijalima

12/Sv. 001
            
            
               HR
            
            
               Službeni list Europske unije
            
            
               3
            
         31960D0511
   
               P 032/776
            
            
               SLUŽBENI LIST EUROPSKE UNIJE
            
            
               05.05.1960.
            
         
      ODLUKA
   
   o određivanju datuma na koji Agencija za opskrbu Euratoma preuzima svoje dužnosti i o odobrenju Pravila Agencije od 5. svibnja 1960. o određivanju načina uravnoteženja ponude i potražnje za rudama, sirovinama i posebnim fisibilnim materijalima
   KOMISIJA EUROPSKE ZAJEDNICE ZA ATOMSKU ENERGIJU,
   uzimajući u obzir Ugovor o osnivanju Europske zajednice za atomsku energiju, a posebno njegove članke 52., 53., 60. i 222.,
   budući da Komisija treba odrediti datum na koji Agencija za opskrbu preuzima svoje dužnosti koje su joj dodijeljene Ugovorom;
   budući da uvođenje postupaka koje utvrđuje Agencija za provedbu članka 60. šestog stavka Ugovora zahtijeva prijelazne mjere koje će olakšati njihovu progresivnu primjenu,
   ODLUČILA JE:
   Članak 1.
   Datum na koji Agencija za opskrbu preuzima dužnosti koje su joj dodijeljene Ugovorom jest 1. lipnja 1960.
   Članak 2.
   Odobravaju se Pravila Agencije od 5. svibnja 1960. o određivanju načina uravnoteženja ponude i potražnje za rudama, sirovinama i posebnim fisibilnim materijalima.
   Članak 3.
   Pravila iz članka 2. stupaju na snagu u cijelosti 1. lipnja 1960. za ugovore koji se odnose na opskrbu posebnim fisibilnim materijalima.
   U vezi s ugovorima koji se odnose na opskrbu rudama i sirovinama primjena članaka 5. i 6. tih Pravila odgađa se za šest mjeseci od dana njihova stupanja na snagu, kako je utvrđen u prvom stavku ovog članka.
   Članak 4.
   Ugovori koji se odnose na opskrbu rudama i sirovinama tijekom tog razdoblja podnose se Komisiji na prethodno odobrenje.
   Tijekom tog razdoblja od šest mjeseci istraživanje tržišta provodi se i dovršava u skladu s postupcima utvrđenima u člancima 1. do 4. Pravila.
   Članak 5.
   Ova se Odluka primjenjuje na Agenciju za opskrbu Euratoma i na sve korisnike i proizvođače ruda, sirovina i posebnih fisibilnih materijala.
   
      Sastavljeno u Bruxellesu 5. svibnja 1960.
      
         
            Za Komisiju
         
         E. M. J. A. SASSEN